วิบากกรรมคนกรุง! ป้ายรถเมล์หน้าห้างดัง ย่านราชประสงค์ พังถล่ม ปชช. บาดเจ็บ 5 ราย
วิบากกรรมคนกรุง! ป้ายรถเมล์หน้าห้างดัง ย่านราชประสงค์ พังถล่ม ปชช. บาดเจ็บ 5 ราย
วิบากกรรมคนกรุง! ป้ายรถเมล์หน้าห้างดัง ย่านราชประสงค์ พังถล่ม ปชช. บาดเจ็บ 5 ราย
11 ก.ย. 2563

ผู้สื่อข่าวรายงานว่า วันนี้ (11 ก.ย.63) เกิดเหตุป้ายหยุดรถประจำทางหน้าห้างเซ็นทรัลเวิลด์ ฝั่งถนนราชดำริ แขวง ปทุมวัน เขต ปทุมวัน ล้มลงมาทับประชาชนที่ยืนรอรถประจำทางบริเวณดังกล่าว ซึ่งเบื้องต้นทราบว่า มีประชาชนที่นั่งรอรถประจำทาง ได้รับบาดเจ็บ เป็นผู้หญิง และผู้ชาย ประมาณ 4 คน ซึ่ง 1 ในผู้ได้รับบาดเจ็บ ศีรษะด้านหลังแตก ส่วนคนอื่นๆได้รับบาดเจ็บเล็กน้อย เจ้าหน้าที่กู้ภัยช่วยเหลือนำส่งโรงพยาบาลใกล้เคียง
จากการตรวจสอบที่เกิดเหตุ เป็นป้ายรถเมล์  มีโครงสร้างเป็นเหล็ก สำหรับผู้โดยสารพักรอรถประจำทาง เลขที่ CS 071 ล้มหลังคาพังลงมากองกับพื้น  สภาพภายในแผ่นป้ายโฆษณาหน้าจอแตก เบื้องต้นพบว่า ฐานของโครงสร้างเก่า มีสนิม อาจเป็นสาเหตุทำให้หักโค่นลงมา ซึ่งเจ้าหน้าที่จะได้เร่งสืบสวนหาสาเหตุ ของการพังถล่มของป้ายดังกล่าว
ด้านสำนักงานเขตปทุมวัน ได้ลงพื้นที่ตรวจสอบที่เกิดเหตุพบป้ายรอรถประจำทางดังกล่าว อยู่ในความรับผิดชอบของ สำนักการจราจรและขนส่ง กทม. (ส.จ.ส.) เป็นผู้รับผิดชอบ ซึ่งเบื้องต้นขณะนี้ได้ทำการประสานเจ้าหน้าที่ตำรวจพื้นที่เกิดเหตุ ให้มาร่วมทำการตรวจสอบและบันทึกรายละเอียดที่เกิดเหตุไว้เป็นหลักฐาน